b'\n_START_ARTICLE_\nHaakon B\xc3\xb8rde\n_START_SECTION_\nKarriere\n_START_PARAGRAPH_\nEtter examen artium 1959 var han i Agderposten 1963\xe2\x80\x931965, f\xc3\xb8r han hadde en tid som utenriksmedarbeider i Norsk Telegrambyr\xc3\xa5 1965\xe2\x80\x931966 og medarbeider i Norges Eksportr\xc3\xa5d 1966\xe2\x80\x931969.  Fra 1969 har han jobbet som nyhetsjournalist i NRK, som i 1970 da han var programleder for det granskende programmet \xc2\xabRapport\xc2\xbb sammen med Dagmar Loe og Geir Helljesen (f\xc3\xb8dt 1939).  I 1980 hadde han et \xc3\xa5r som l\xc3\xa6rer ved Journalisth\xc3\xb8yskolen. B\xc3\xb8rde overtok i 1984 etter Per Erik Borge som fast NRK-journalist i den argentinske hovedstaden Buenos Aires. Herfra dekket han hele Latin-Amerika, hans hverdag ble dokumentert i TV-programmet Mediehverdag den 14. oktober 1986.  _NEWLINE_Vel hjemme i Oslo var han med p\xc3\xa5 \xc3\xa5 lede TV-aksjonen \xc2\xabP\xc3\xa5 flukt\xc2\xbb den h\xc3\xb8sten sammen med Minken Fosheim (f\xc3\xb8dt 1956), og tiltr\xc3\xa5dte raskt som styreformann for Norsk Organisasjon for Asyls\xc3\xb8kere, mens han fortsatte som programsekret\xc3\xa6r for kringkastingen.  Fra 1991, etter en kort tid som korrespondent i Berlin og Midt\xc3\xb8sten, figurerer han som programleder for \xc2\xabAntenne Ti\xc2\xbb som gikk 1988\xe2\x80\x931992. I 1994 s\xc3\xb8kte han stillingen som NRK sin korrespondent til Berlin, men samtidig med Jahn Otto Johansen (f\xc3\xb8dt 1934) som fikk den. _NEWLINE_I 2001 var han en av tre norske journalister i et sv\xc3\xa6rt urolig Afghanistan. De andre var \xc3\x85sne Seierstad og NRK-fotografen Bengt Kristiansen, og vestlige journalister var nettopp drept. To \xc3\xa5r senere var han igjen klar til \xc3\xa5 dra ut i forbindelse med det forventede utbrudd av Irak-krigen. Det ble Nord-Irak sammen med Tore Linderud. Han pensjonerte seg, men var sommeren 2007 fungerende utenriksredakt\xc3\xb8r.\n_START_SECTION_\nPrivatliv\n_START_PARAGRAPH_\nHan er s\xc3\xb8nn av ambassad\xc3\xb8r Bjarne B\xc3\xb8rde (1897\xe2\x80\x931976) og Anna-Charlotte Bjerk (1906\xe2\x80\x931980) og bror til programsekret\xc3\xa6r i NRK Unni B\xc3\xb8rde  Kr\xc3\xb6yer (1930\xe2\x80\x931991) og ambassad\xc3\xb8r Ketil B\xc3\xb8rde (f\xc3\xb8dt 1935).'